રશીદાબેન કુરેશી (મોટી જમાત)એ મહિલાઓને એક મંચ પર લાવવા બદલ ટ્રસ્ટની પ્રશંસા કરતાં જણાવ્યું કે મહિલા જ્યાં સુધી બહાર નીકળવામાં સંકોચ શરમ નહીં છોડે ત્યાં સુધી તે આવનાર પડકારોનો સામનો કરતાં નહીં શીખી શકે. મ્યુ. કાઉન્સિલર રોશનબેન વ્હોરાએ વિચારોની આપ-લે માટે પ્લેટફોર્મ પૂરૂં પાડવા બદલ ‘ગુજરાત ટુડે’નો આભાર વ્યક્ત કરતાં શિક્ષણ પર ભાર મૂક્તાં જણાવ્યું કે સ્ત્રી ભણેલી હશે તો પોતાના હક માટે લડત આપી શકશે.